cyanic-selkie/wikianc huggingface dataset:
น้ำใสใจจริง เดอะ มิวสิคัล
คำวิจารณ์และเสียงตอบรับ
น้ำใสใจจริง เดอะมิวสิกัล ได้รับเสียงตอบรับที่ดียิ่งจากนักวิจารณ์ในสื่อต่างๆ เช่น บทวิจารณ์ “ความทรงจำในวัยฝันวันเยาว์” ที่ไม่ระบุนามผู้เขียน (มติชน 27 สิงหาคม 2553) กล่าวถึงนักแสดงว่า “ที่น่าทึ่งคือพวกเขาสามารถดึงเสน่ห์ของตัวละครที่ตัวเองสวมบทบาทออกมาได้ดี โดยเฉพาะเมื่อนึกถึงว่าหลายคนคือมือใหม่บนเวทีละคร แทบทุกคนทำให้เพลงที่ตัวเองร้องสามารถเล่าเรื่องตามอารมณ์ที่อยากนำเสนอได้อย่างเต็มที่ ไม่ว่าจะอยู่ในจังหวะดิสโก้ ลูกทุ่ง ทำนองงิ้ว โดยเฉพาะเพลงสไตล์บอยแบนด์อย่าง หมาบอย ที่ทั้งน่ารักทั้งทำให้ขำจนน้ำตาแทบไหลเลยทีเดียว...”  “หนึ่ง ธนาธร” เขียนบทวิจารณ์ “น้ำใสใจจริง เดอะ มิวสิกัล มิตรภาพที่แสนอบอุ่น น่ารัก” ในหนังสือพิมพ์ สยามรัฐ ว่า “น้ำใจใจจริงเป็นละครเวทีที่ให้รสชาติที่แตกต่างไปจากละครเวทีเรื่องอื่นๆ ไม่ตั้งใจโชว์แอ็คติ้งสุดขีด ไม่ตั้งใจโชว์เสียงเพลงและพลังเสียงของนักแสดงสุดเดช  ไม่ได้ตั้งใจอวดความยิ่งใหญ่อลังการของฉาก แต่ทั้งหมดทั้งมวลถูกผสมกันไว้ในระดับที่กำลังพอเหมาะพอดี เป็นละครเวทีแนวคอมดี้ที่ให้ความรู้สึกอบอุ่น น่ารักมากมาย ดูแล้วนึกถึงเพื่อนฝูง และครูบาอาจารย์สมัยวัยเรียนมหา’ลัย...” ซึ่งก็สอดคล้องกับคำชื่นชมของ Alongkorn Parivudhiphongs ในบทวิจารณ์ "A feel-good musical" (Bangkok Post, September 8, 2010) ที่ว่า  “Dreambox is sincere about what it has been trying to achieve. It does not promote its production as a Broadway-styled show, but sticks with the idea that the troupe aims to create contemporary Thai musicals with moving storylines, true talents and theatrical crafts, which for them is sufficient enough to create theatrical magic.”
เดอะคลาสสิคัลคอนสไปเรซี
เดอะคลาสสิคัลคอนสไปเรซี (The Classical Conspiracy) ของ เอพิกา ที่เป็นแผ่นบันทึกการแสดงสดในรูปแบบซีดีแผ่นคู่ของวง Symphonic Metal จากฮอลแลนด์ ไต่ชึ้นชาร์ตเพลงในบ้านเกิดสูงถึงอันดับที่ 23 และอยู่อันดับที่ 100 น เบลเยี่ยม
อัลบั้มนี้จะถูกวางขายในวันที่ 19 พฤษภาคมนี้ที่อเมริกา ผ่านทาง Nuclear Blast Records ซึ่งเป็นคอนเสิร์ตที่บันทึกมาจากงาน Miskolc International Opera Festival ที่ประเทศฮังการี เมื่อวันที่ 14 มิถุนายน ปี 2008 ซึ่งใช้วงออเครสต้าถึง 40 ชีวิต และวงประสานเสียงอีกกว่า 30 คน ร่วมแสดงอยู่ด้วย และเป็นครั้งแรกที่ทางวงนำเพลงจาก ซิงเกิล และอัลบั้ม The Score มาเล่นสด
สเตรนเจอร์ ธิงส์
สเตรนเจอร์ ธิงส์ (Stranger Things) เป็นละครชุดโทรทัศน์ผ่านสัญญาณต่อเนื่องอเมริกัน แนวนิยายวิทยาศาสตร์, สยองขวัญและดรามา สร้างโดย พี่น้องดัฟเฟอร์ และออกอากาศบนเน็ตฟลิกซ์ พี่น้องทั้งสองทำหน้าที่เป็นโชว์รันเนอร์และเป็นผู้อำนวยการสร้างฝ่ายบริหารร่วมกับ ชอว์น เลวีและแดน โคเฮน โดยออกอากาศตามฤดูกาล ในฤดูกาลที่ 1 ฉายเมื่อวันที่ 15 กรกฎาคม ค.ศ. 2016, ฤดูกาลที่ 2 ฉายเมื่อวันที่ 27 ตุลาคม ค.ศ. 2017, ฤดูกาลที่ 3 ฉายเมื่อวันที่ 4 กรกฎาคม ค.ศ. 2019, ฤดูกาลที่ 4 ถูกแบ่งเป็น 2 ช่วง โดยช่วงแรกฉายเมื่อวันที่ 27 พฤษภาคม ค.ศ. 2022 และช่วงที่ 2 มีกำหนดฉายในวันที่ 1 กรกฎาคม ค.ศ. 2022 อย่างไรก็ตามละครชุดเรื่องนี้ได้รับการต่ออายุถึงฤดูกาลที่ 5 และเป็นฤดูกาลสุดท้ายเมื่อเดือนกุมภาพันธ์ ค.ศ. 2022
ภาพรวม
สเตรนเจอร์ ธิงส์ ดำเนินเรื่องในเมือง ฮอว์กินส์ รัฐอินเดียนา เมืองในชนบทสมมุติช่วงคริสต์ทศวรรษ 1980 ห้องทดลองแห่งชาติของฮอว์กินส์ในบริเวณใกล้เคียงทำการวิจัยทางวิทยาศาสตร์ให้กับกระทรวงพลังงานสหรัฐ แต่แอบทำการทดลองนอกเหนือปรกติและเหนือธรรมชาติ รวมถึงการทดลองที่เกี่ยวข้องกับการทดลองในมนุษย์ พวกเขาได้สร้างประตูไปยังมิติอื่นที่เรียกว่า "โลกกลับด้าน" โดยไม่ได้ตั้งใจ อิทธิพลของโลกกลับด้านเริ่มส่งผลกระทบต่อผู้อยู่อาศัยในฮอว์กินส์ในทางที่เลวร้ายโดยไม่รู้ตัว
การสร้าง
พี่น้องดัฟเฟอร์พัฒนา สเตรนเจอร์ ธิงส์ ให้เป็นการผสมผสานระหว่างละครแนวสืบสวนร่วมกับองค์ประกอบ เหนือธรรมชาติ ที่แสดงถึงความสยองขวัญ, นิยายวิทยาศาสตร์และความอ่อนไหวแบบเด็ก ๆ การให้ละครชุดดำเนินเรื่องในช่วงทศวรรษ 1980 พี่น้องดัฟเฟอร์ผสมผสานการอ้างอิงถึงวัฒนธรรมป๊อปในทศวรรษดังกล่าว ในขณะที่แก่นเรื่องและด้านการกำกับได้รับแรงบันดาลใจจากผลงานของ สตีเวน สปีลเบิร์ก, จอห์น คาร์เพนเตอร์, เดวิด ลินช์, สตีเวน คิง, เวส คราเวนและเอช. พี. เลิฟคราฟท์ พวกเขายังได้รับแรงบันดาลใจจากการทดลองที่ดำเนินการในช่วงสงครามเย็นและทฤษฎีสมคบคิดในโลกแห่งความเป็นจริงที่เกี่ยวข้องกับการทดลองลับของรัฐบาล สเตรนเจอร์ ธิงส์ ได้ดึงดูดผู้ชมเป็นประวัติการณ์บนเน็ตฟลิกซ์ และได้รับการชื่นชมอย่างมากในเรื่องของลักษณะเฉพาะของละครชุด, บรรยากาศ, การแสดง, ดนตรีประกอบ, การกำกับ, บทละครชุดและการแสดงความเคารพต่อภาพยนตร์ในคริสต์ทศวรรษ 1980
แผนภาพกระแสข้อมูล
แผนภาพกระแสข้อมูล (Data Flow Diagram) คือ แบบจำลองกระบวนการ ([Process Model) ประเภทหนึ่ง มักนำมาใช้ในการวิเคราะห์และออกแบบระบบเชิงโครงสร้าง โดยแสดงความสัมพันธ์ระหว่างกระบวนการกับข้อมูล ซึ่งเป็นการแสดงการเคลื่อนที่ของข้อมูลจากกระบวนการหนึ่งไปยังกระบวนการหนึ่งโดยไม่อิงเทคโนโลยีการจัดเก็บข้อมูล
สเตรนเจอร์ ธิงส์
การสร้าง
สเตรนเจอร์ ธิงส์ มักถูกมองว่าเป็นหนึ่งในละครชุดเรือธงของเน็ตฟลิกซ์ ที่มีฐานผู้ชมที่ทุ่มเทและได้รับเครดิตในการเปิดตัวอาชีพของนักแสดงรุ่นเยาว์หลายคน ละครชุดได้รับการเสนอชื่อและรางวัลมากมาย ได้แก่ การเสนอชื่อใน รางวัลลูกโลกทองคำ, รางวัลสถาบันโทรทัศน์อังกฤษ, รางวัลสมาคมผู้กำกับแห่งอเมริกา, รางวัลสมาคมนักเขียนแห่งอเมริกาและรางวัลแกรมมี ได้รับรางวัลในรางวัลไพรม์ไทม์เอมมี, รางวัลสมาคมนักแสดง สำหรับการแสดงยอดเยี่ยมโดยคณะนักแสดงในละครชุดแนวดรามา, สถาบันภาพยนตร์อเมริกัน, รางวัลโทรทัศน์ขวัญใจวิจารณ์และรางวัลขวัญใจประชาชน
ขุดลึกเบื้องหลัง สเตรนเจอร์ ธิงส์
ขุดลึกเบื้องหลัง สเตรนเจอร์ ธิงส์ (Beyond Stranger Things) ออกพร้อมกับฤดูกาลที่ 2 ดำเนินรายการโดย จิม แรช เป็นรายการที่นำเบื้องลึกเบื้องหลังพูดคุยเกี่ยวกับการถ่ายทำของซีรีส์นี้และมีการเล่าเนื้อหาส่วนสำคัญของฤดูกาลที่ 2 ที่ออกฉาย รวมทั้งเล่าที่มาของตัวละครและข้อมูลต่างๆ ที่ปรากฏในเรื่อง
สเตรนเจอร์ ธิงส์ ทีวี
เป็นโฆษณาโปรโมทซีรีส์ สเตรนเจอร์ ธิงส์ ที่ร่วมมือกันระหว่างเวิร์คพอยท์ เอ็นเทอร์เทนเมนท์และเน็ตฟลิกซ์ประเทศไทย โดยเนื้อหาของตัวโฆษณาได้อ้างอิงรายการโทรทัศน์ในยุค 80 โดยมีพิธีกรคือ จอร์ซ (กันต์ กันตถาวร) และ ซาร่า (อภิษฎา เครือคงคา) แนะนำซีรีส์นี้ให้ผู้รับชมได้ดู และได้มีการออกอากาศ สเตรนเจอร์ ธิงส์ เมื่อวันที่ 15 มิถุนายน พ.ศ. 2562 เวลา 21:30 น. ซึ่งการออกอากาศนั้นได้ออกอากาศเฉพาะตอนแรกเพียงตอนเดียว และเป็นการโปรโมททั้งซีรีส์และเน็ตฟลิกซ์
เฉลิมชัย มัจฉากล่ำ
เฉลิมชัย มัจฉากล่ำ หรือ ผู้พันตึ๋ง เป็นอดีตนายทหารและนักโทษประหารชีวิต จากคดีฆาตกรรมผู้ว่าราชการจังหวัดยโสธร เมื่อปี พ.ศ. 2544
ประวัติ
เฉลิมชัย เกิดเมื่อวันที่ 2 สิงหาคม พ.ศ. 2496 เป็นบุตรของ พ.ท. ยอดชัย กับนางบัวกลีบ มัจฉากล่ำ จบการศึกษาระดับ ม.ศ.4 (ปวช.) ที่โรงเรียนช่างกลนนทบุรี แผนกช่างไฟฟ้า และเข้าศึกษาต่อระดับ ปวส.ที่วิทยาลัยเทคนิคกรุงเทพ แผนกเทคนิคอุตสาหกรรม ระหว่างที่เป็นนักเรียนอาชีวะ เกิดเหตุการณ์ 6 ตุลา ในปี พ.ศ. 2519 เขาถูกชักชวนจาก พล.ต. สุตสาย หัสดิน ให้เข้าร่วมขบวนการกระทิงแดง หลังเสร็จสิ้นภารกิจ นายเฉลิมชัยได้เข้าทำงานเป็นลูกจ้างชั่วคราวในกองอำนวยการรักษาความมั่นคงภายใน (กอ.รมน.) และต่อมานายเฉลิมชัยเข้าสอบบรรจุเป็นทหารได้ ติดยศ"ว่าที่ร้อยตรี" ประจำศูนย์รักษาความปลอดภัย กองบัญชาการทหารสูงสุด
เฉลิมชัย รับราชการจนในปี พ.ศ. 2531 ได้เลื่อนยศเป็น "พันตรี"
คดีฆ่าผู้ว่าราชการจังหวัดยโสธร
พ.ต. เฉลิมชัย ถูกจับกุมตัวจากเหตุการณ์ที่นายปรีณะ ลีพัฒนะพันธ์ ผู้ว่าราชการจังหวัดยโสธร ถูกฆาตกรรมที่โรงแรมรอยัลแปซิฟิก ถนนพระราม 9 แขวงห้วยขวาง เขตห้วยขวาง กรุงเทพมหานคร เมื่อวันที่ 4 มีนาคม พ.ศ. 2544 โดยมีชนวนเหตุมาจากการทุจริตโครงการก่อสร้างบ่อบำบัดน้ำเสีย ซึ่งเชื่อมโยงมาถึงเขา
ต่อมาศาลชั้นต้นพิพากษาให้ประหารชีวิต เฉลิมชัย ฐานร่วมกันฆ่าผู้อื่น และศาลอุทธรณ์เห็นตามศาลชั้นต้น กระทั่งในปี พ.ศ. 2549 ศาลฎีกามีคำพิพากษาเป็นที่สิ้นสุด ยืนตามศาลอุทธรณ์ ให้ประหารชีวิต
ในปี พ.ศ. 2550 เขาได้รับพระราชทานอภัยโทษลดวันต้องโทษ ได้ลดโทษจากโทษประหารชีวิตเป็นจำคุกตลอดชีวิต ในปี พ.ศ. 2553 ได้รับพระราชทานอภัยโทษลดวันต้องโทษอีกครั้ง จากจำคุกตลอดชีวิต เหลือจำคุก 50 ปี และในปี พ.ศ. 2554 ได้รับพระราชทานอภัยโทษลดวันต้องโทษเช่นเดียวกัน จากจำคุก 50 ปี ได้ลดวันต้องโทษ 13 ปี และได้รับการพักโทษเมื่อวันที่ 30 กันยายน พ.ศ. 2558
ต่อมาในเดือนสิงหาคม พ.ศ. 2559 เขาถูกตำรวจจับกุมตัวอีกครั้งหลังจากกระทำผิดเงื่อนไขการพักโทษ
มูลนิธิไทยรัฐ
มูลนิธิไทยรัฐ (Thairath Foundation) หรือ มูลนิธิหนังสือพิมพ์ไทยรัฐ (Thairath Newspaper Foundation) เป็นมูลนิธิเพื่อสาธารณประโยชน์ เป็นที่รู้จักของสังคมในฐานะ หน่วยงานอุปถัมภ์โรงเรียนไทยรัฐวิทยาทั้ง 101 แห่งทั่วประเทศไทย ก่อตั้งโดยกำพล วัชรพล ผู้อำนวยการหนังสือพิมพ์ไทยรัฐคนแรก
ประวัติ
มูลนิธิหนังสือพิมพ์ไทยรัฐ ก่อตั้งขึ้นเมื่อวันที่ 27 ธันวาคม พ.ศ. 2522 อันเป็นวันคล้ายวันเกิดอายุครบ 60 ปีของกำพล วัชรพล ซึ่งใช้ทุนส่วนตัวในการก่อตั้งมูลนิธิดังกล่าว เป็นเงินจำนวน 1,000,000 บาท และยื่นคำขออนุญาตจัดตั้งมูลนิธิ ต่อสำนักงานคณะกรรมการวัฒนธรรมแห่งชาติ กระทรวงศึกษาธิการ (ปัจจุบันสังกัดกระทรวงวัฒนธรรม) และได้รับใบอนุญาตจัดตั้งมูลนิธิ เลขที่ ต.131/2523 เมื่อวันที่ 22 พฤษภาคม พ.ศ. 2523 ต่อมาจึงเปลี่ยนมาใช้ชื่อ มูลนิธิไทยรัฐ จนถึงปัจจุบัน
บิกเบน
หอเอลิซาเบธ (Elizabeth Tower) ก่อนหน้านี้เรียกว่า หอนาฬิกาพระราชวังเวสต์มินสเตอร์ (Great Clock of Westminster) หรือรู้จักดีในชื่อ บิกเบน (Big Ben) เป็นหอนาฬิกาประจำพระราชวังเวสต์มินสเตอร์ ซึ่งในปัจจุบันใช้เป็นรัฐสภาอังกฤษ ตั้งอยู่ทิศตะวันออกเฉียงเหนือของพระราชวัง เริ่มสร้างในรัชสมัยพระเจ้าวิลเลียมที่ 4 แล้วเสร็จสิ้นในรัชสมัยสมเด็จพระราชินีนาถวิกตอเรีย หลังจากพระราชวังเวสต์มินสเตอร์เดิมไฟไหม้ เมื่อวันที่ 16 ตุลาคม พ.ศ. 2377 โดยมีชาลส์ แบร์รี เป็นสถาปนิกผู้ออกแบบ หอนาฬิกามีความสูง 96.3 เมตร โดยที่ตัวนาฬิกาอยู่สูงจากพื้น 55 เมตร ตัวอาคารสร้างด้วยสถาปัตยกรรมสมัยสมเด็จพระราชินีนาถวิกตอเรีย (Victorian Gothic) ชื่อหอเอลิซาเบธตั้งขึ้นเนื่องในโอกาสพระราชพิธีมหามงคลฉลองสิริราชสมบัติครบ 60 ปีของสมเด็จพระราชินีนาถเอลิซาเบธที่ 2
หลายคนเข้าใจว่าบิกเบนเป็นชื่อหอนาฬิกาประจำรัฐสภาอังกฤษ แต่แท้ที่จริงแล้ว บิกเบนเป็นชื่อเล่นของระฆังใบใหญ่ที่สุด ที่หนักถึง 13,760 กิโลกรัม ซึ่งแขวนไว้บริเวณช่องลมเหนือหน้าปัดนาฬิกา ทั้งนี้มีระฆังรวมทั้งสิ้น 5 ใบ โดย 4 ใบจะถูกตีเป็นทำนอง ส่วนบิกเบนจะถูกตีบอกชั่วโมงตามตัวเลขที่เข็มสั้นชี้บนหน้าปัดนาฬิกา ทว่าคนส่วนใหญ่กลับใช้ชื่อบิกเบนเรียกตัวหอทั้งหมด
ปัจจุบันภายในหอนาฬิกาไม่เปิดให้สาธารณชนเข้าชม เว้นแต่สำหรับผู้ที่อาศัยในประเทศอังกฤษ จะต้องทำเรื่องขอเข้าชมผ่านสมาชิกรัฐสภาอังกฤษประจำท้องถิ่นของตน ถ้าเป็นเด็กต้องมีอายุเกิน 11 ปี จึงจะเข้าชมหอได้ สำหรับชาวต่างประเทศนั้นไม่อนุญาตให้ขึ้นไป ทั้งนี้ผู้ชมต้องเดินบันได 334 ขั้นขึ้นไปเพราะไม่มีลิฟต์
โครงสร้างอาคาร
หอเอลิซาเบธมีความสูงทั้งหมด 96.3 เมตร โดยในช่วง 61 เมตรแรก เป็นอาคารก่อด้วยอิฐ บุด้วยหิน ส่วนที่สูงจากนั้นเป็นยอดแหลมทำด้วยเหล็กหล่อ ตัวหอตั้งอยู่บนฐานกว้าง 15 เมตร ยาว 15 เมตร หนา 3 เมตร อยู่ใต้ดินลึก 7 เมตร ตัวหอทั้งหมดหนักโดยประมาณ 8,667 ตัน หน้าปัดนาฬิกาทั้งสี่ด้านอยู่สูงจากพื้น 55 เมตร
เดิมทีหอเอลิซาเบธเอนไปทางทิศตะวันตกเฉียงเหนือประมาณ 220 มิลลิเมตร แต่ปัจจุบันหอเอลิซาเบธเอนมากขึ้นเนื่องจากการขุดอุโมงค์รถไฟฟ้าใต้ดินใกล้ย่านเวสต์มินสเตอร์ โดยสังเกตได้ว่าเอียงปีหนึ่งประมาณ 0.9 มิลลิเมตร จนเห็นได้ชัดเจน
หน้าปัดนาฬิกา
ครั้งหนึ่ง หน้าปัดนาฬิกาของหอมีขนาดใหญ่ที่สุดในโลก แต่ปัจจุบันถูกทำลายสถิติโดยหอนาฬิกาอัลเลน-แบรดเลย์ (Allen-Bradley Clock Tower) ที่รัฐวิสคอนซิน สหรัฐอเมริกา ทว่าผู้สร้างหอนาฬิกาอัลเลน-แบร็ดเลย์มิได้จัดให้มีการตีระฆังหรือสายลวดบอกเวลา จึงทำให้หอนาฬิกาพระราชวังเวสต์มินสเตอร์ยังคงเป็น นาฬิกาสี่หน้าปัดที่มีการตีบอกเวลาที่ใหญ่ที่สุดในโลก กลไกนาฬิกาภายในหอสร้างเสร็จเมื่อปี พ.ศ. 2397 แต่ตัวหอเสร็จในเวลา 4 ปีต่อมา
หน้าปัดนาฬิกาถูกออกแบบโดยออกุสตุส พิวจิน (Augustus Pugin) ตัวหน้าปัดทำด้วยโครงเหล็กกว้างและยาว 7 เมตร ประดับด้วยกระจก 576 ชิ้น เข็มสั้นมีความยาว 2.7 เมตร เข็มยาวมีความยาว 4.3 เมตร รอบ ๆ หน้าปัดประดับด้วยลายทองอย่างวิจิตร ใต้หน้าปัดสลักดุนเป็นข้อความภาษาละตินว่า DOMINE SALVAM FAC REGINAM NOSTRAM VICTORIAM PRIMAM ซึ่งแปลว่า "โอ้ พระเจ้าข้า จงประทานความปลอดภัยให้พระนางวิกตอเรียด้วยเถิด"
ระฆัง "บิ๊กเบน"
ระฆังที่แขวนไว้ในหอนาฬิกาพระราชวังเวสต์มินสเตอร์ มีชื่ออย่างเป็นทางการว่ามหาระฆัง (The Great Bell) โดยทำการหล่อครั้งแรกเมื่อวันที่ 10 เมษายน พ.ศ. 2399 โดยจอห์น วอร์เนอร์ และบุตร (John Warner & Sons) ซึ่งตั้งอยู่ที่อำเภอสต็อกตันออนทีส์ (Stockton-on-Tees) จังหวัดเดอแรม (County Durham) ระฆังที่หล่อในวาระแรกนั้นหนัก 16.3 ตัน ที่ตัวระฆังมีชื่อของเบนจามิน ฮอลล์ (Benjamin Hall) บารอนแห่งลาโนเวอร์จารึกอยู่ ทำให้บางคนคิดว่าชื่อเล่นของเขากลายมาเป็นชื่อระฆังในเวลาต่อมา ถึงกระนั้น บางแห่งกล่าวว่า ชื่อระฆังนี้ตั้งจากชื่อนักมวยรุ่นเฮฟวี่เวตชื่อเบนจามิน เคานต์ (Benjamin Caunt) บางแห่งก็กล่าวว่าระฆังนี้ควรใช้ชื่อว่าวิกตอเรีย แต่ก็หาได้มีข้อยุติที่แน่นอนไม่ เพราะไม่ได้มีการบันทึกไว้ในรายงานการประชุมสภา หรือแฮนซาร์ด (Hansard)
ขณะที่หอนาฬิกายังสร้างไม่เสร็จ มหาระฆังถูกชะลอโดยเลื่อนลากด้วยม้า มาไว้ที่ลานพระราชวังเวสต์มินสเตอร์ อย่างไรก็ดีครั้นถูกค้อนที่หนักเกินกว่ากำลังระฆังจะทนได้ ระฆังจึงแตกเกินกว่าจะซ่อม จึงให้หล่อใหม่ที่บริษัทระฆังไวต์แชพเพล (Whitechapel Bell Foundry) ทางตะวันออกของกรุงลอนดอน เมื่อวันที่ 10 เมษายน พ.ศ. 2401 ระฆังใบใหม่นี้หนัก 13.76 ตัน สูง 2.2 เมตร และกว้าง 2.6 เมตร ถูกชักขึ้นแขวนในห้องระฆังบริเวณช่องลมของตัวหอ เมื่อปี พ.ศ. 2402 พร้อมด้วยระฆังเล็ก ใช้เวลาทั้งสิ้น 18 ชั่วโมง จึงสำเร็จ ต่อมาในเดือนกันยายนของปีเดียวกัน มหาระฆังก็ร้าว แต่ก็แก้ไขโดยการหมุนระฆังมิให้ส่วนที่ร้าวถูกตี โดยไม่ได้ซ่อมแซมมาจนถึงปัจจุบัน
นอกเหนือจากมหาระฆังแล้ว ยังมีระฆังบริวารอีก 4 ใบ ทั้งหมดหล่อที่บริษัทไวต์แชพเพลเมื่อ พ.ศ. 2400 - 2401 ตัวมหาระฆังเองเมื่อถูกตีจะให้เสียงโน้ตมี ส่วนระฆังบริวารจะให้เสียงโน้ตซอลชาร์ป ฟาชาร์ป มี และที ซึ่งทุก ๆ 15 นาที ระฆังบริวารทั้งหมดจะถูกตีเป็นทำนองระฆังแบบเวสต์มินสเตอร์ (หรือเคมบริดจ์) ทำนองระฆังดังกล่าวนี้เป็นที่จับใจและนิยมใช้สำหรับนาฬิกาตั้งในบ้านหรือหอนาฬิกา เสียงของมหาระฆังถูกนำออกอากาศทุกวันผ่านทางสถานีวิทยุบีบีซีช่อง 4 ก่อนข่าวภาคค่ำ (เวลา 18 นาฬิกา) และข่าวเที่ยงคืน ตามเวลาท้องถิ่นประเทศอังกฤษ
หอนาฬิกาที่ได้แรงบันดาลใจจากหอเอลิซาเบธ
มีการสร้างหอนาฬิกานามว่า ลิตเติ้ลเบน สูง 6 เมตร ไว้ใกล้สถานีรถไฟวิกตอเรีย กรุงลอนดอน ลักษณะคล้ายกับหอนาฬิกาพระราชวังเวสต์มินสเตอร์เกือบทุกประการ นอกจากนี้ ยังมีนาฬิกาที่สร้างภายหลัง โดยได้แรงบันดาลใจจากหอนาฬิกานี้ เช่น ฯลฯ
กลไกนาฬิกา
นาฬิกาประจำหอนั้นมีชื่อเสียงอย่างมากในด้านความเที่ยงตรง โดยกลไกนาฬิกาถูกออกแบบโดยเอ็ดมุนด์ เบ็กเกตต์ เดนิสัน และจอร์จ แอรี ต่อมาเอ็ดเวิร์ด จอห์น เดนต์ เป็นผู้สร้างกลไกนาฬิกา ถึงกระนั้นเดนต์ต้องถึงแก่กรรมก่อนที่นาฬิกาจะเสร็จ จนต้องให้เฟรเดอริก เดนต์ ผู้บุตรนอกสมรสเป็นผู้สร้างต่อจนสำเร็จ อย่างไรก็ดี กลไกของนาฬิกาถูกสร้างขึ้นก่อนตัวหอเสร็จถึง 4 ปี ทำให้เอ็ดมุนด์ เดนิสัน มีเวลาที่จะทดสอบความแม่นยำ
เดิมที นาฬิกาที่ออกแบบไว้ใช้กลไกขาขัดเฟือง (deadbeat escapement) ซึ่งเป็นกลไกที่อาศัยขาเหล็กสองขา สลับกันไกวชนฟันเฟือง ซึ่งการชนเฟืองบ่อย ๆ นี้เองที่ทำให้ฟันเฟืองสึกหรอง่าย ดังนั้นจึงเปลี่ยนมาใช้กลไกลูกตุ้มชนตัวขัด (gravity displacement) เมื่อลูกตุ้มแกว่งชนตัวขัดหนึ่ง ตัวขัดนั้นจะปล่อยออกและทำให้เฟืองกลหมุนลงไปชั่วขณะ แต่ตัวยึดที่เฟืองกลจะไปขัดกับขาขัดอีกอัน พอลูกตุ้มเด้งกลับก็จะปล่อยขาขัดอีกอันให้เลื่อนที่ ทั้งนี้ เฟืองกลจะต่อเข้ากับลานที่ทำจากรอกคล้องตุ้มน้ำหนัก เมื่อถึงเวลาจะต้องกว้านรอกเป็นระยะ ๆ ลูกตุ้มที่ใช้ในหอนี้ มีความยาวทั้งสิ้น 4 เมตร และหนัก 300 กิโลกรัม ไกวไปกลับใช้เวลา 2 วินาที บนลูกตุ้มจะมีหลักเสียบเหรียญสตางค์ของอังกฤษเพื่อปรับตั้งเวลา หากใส่มาก ตำแหน่งศูนย์กลางมวลจะเลื่อนขึ้นเป็นผลให้ระยะเวลาการแกว่งสั้นลง (ลูกตุ้มไกวเร็วขึ้น) ในทางกลับกันถ้าเอาออก ก็จะได้ระยะเวลาการแกว่งมากขั้น (ลูกตุ้มไกวช้าลง)
กลไกที่เป็นเฟืองของนาฬิกา ประกอบด้วยเฟืองกล เฟืองระฆังบริวาร และเฟืองระฆังใหญ่ทั้งหมดวางอยู่บนโต๊ะรองรับสีเขียวแก่ ที่ขอบโต๊ะจารึกข้อความเป็นสีทองว่า "THIS CLOCK WAS MADE IN THE YEAR OF OUR LORD 1854 BY FREDERICK DENT OF THE STRAND AND THE ROYAL EXCHANGE, CLOCKMAKER TO THE QUEEN, FROM THE DESIGNS OF EDMUND BECKETT DENISON Q.C." แปลเป็นไทยได้ว่า "นาฬิกาเรือนนี้สร้างขึ้นเมื่อปีพุทธศักราช 2397 (ค.ศ. 1854) โดยเฟรเดอริก เดนต์ เพื่อน้อมเกล้าฯ ถวายสมเด็จพระราชินีนาถวิกตอเรีย โดยการออกแบบของเอ็ดมุนด์ เบ็กเกตต์ เดนิสัน"
เหตุขัดข้อง
ในช่วงสงครามโลกครั้งที่ 2 ถึงแม้บริเวณรายรอบจะถูกโจมตีด้วยระเบิดจากนาซีเยอรมัน แต่นาฬิกาก็ยังเดินได้อย่างแม่นยำ ทว่าช่วงวันขึ้นปีใหม่ พ.ศ. 2505 เกิดหิมะตกหนักมากจนนาฬิกาตีบอกเวลาปีใหม่ช้าไป 10 นาที
เมื่อวันที่ 5 สิงหาคม พ.ศ. 2519 นาฬิกาหยุดทำงานครั้งใหญ่อันเนื่องจากกลไกการตีระฆังเสียหายเพราะโลหะเสื่อมสภาพตามกาลเวลา รัฐบาลจึงได้มีการปรับปรุง และแล้วเสร็จเมื่อวันที่ 9 พฤษภาคม ในปีถัดมา ซึ่งในช่วงระหว่างนั้น แทนที่สถานีวิทยุบีบีซีจะได้ออกอากาศเสียงระฆัง กลับต้องใช้สัญญาณเวลาแทน
นาฬิกาหยุดทำงานอีกครั้งเมื่อวันที่ 30 เมษายน พ.ศ. 2547 และหยุดอีกครั้งในสามสัปดาห์ให้หลัง หนึ่งปีหลังจากนั้นก็หยุดอีกเป็นเวลา 90 นาที เมื่อวันที่ 27 พฤษภาคม พ.ศ. 2548 โดยคาดว่าสาเหตุเนื่องจากอากาศในกรุงลอนดอนในขณะนั้นร้อนกว่าปกติ คือ 31.8 °C อีก 5 เดือนถัดมา เมื่อวันที่ 29 ตุลาคม พ.ศ. 2548 นาฬิกาหยุดทำงานเพื่อซ่อมบำรุง นานถึง 33 ชั่วโมง
ต่อมา ครั้นนางมาร์กาเร็ต แทตเชอร์ อดีตนายกรัฐมนตรีแห่งสหราชอาณาจักรถึงแก่อสัญกรรม เจ้าหน้าที่จึงได้จัดให้งดลั่นระฆังบนหอเมื่อวันที่ 17 เมษายน พ.ศ. 2556 เพื่อเป็นการไว้อาลัยและเป็นส่วนหนึ่งของรัฐพิธี
ช่วงเดือนสิงหาคม พ.ศ. 2558 พบว่า นาฬิกาเดินเร็วไป 7 วินาที ทำให้ต้องถอนเหรียญออกจากนาฬิกาจนนาฬิกาเดินรวน สองปีให้หลัง วันที่ 21 สิงหาคม พ.ศ. 2560 หอเอลิซาเบธงดการลั่นระฆังเกือบตลอดเวลา ยกเว้นเทศกาลสำคัญ เช่น วันขึ้นปีใหม่ เพื่อให้เจ้าหน้าที่บำรุงรักษากลไกนาฬิกา ตลอดจนถอดเข็มและหน้าปัดไปซ่อม คงเหลือแต่หน้าปัดหนึ่งหน้าที่แสดงเวลาผ่านทางมอเตอร์ไฟฟ้าตลอดเวลา
มะไฟ
มะไฟ (วงศ์: Phyllanthaceae) ภาคใต้เรียกส้มไฟ เพชรบูรณ์เรียกหัมกัง เป็นพืชพื้นเมืองของอินโดนีเซีย ต่อมาจึงแพร่หลายไปทั่วเอเชียตะวันออกเฉียงใต้ เป็นไม้ยืนต้นขนาดกลาง ใบเดี่ยว รูปไข่ ดอกเป็นช่อสีชมพูอ่อนหรืออมเหลือง มีกลิ่นหอมอ่อน ผลออกเป็นช่อ ผลอ่อนมีขนคล้ายกำมะหยี่ พอแก่ผิวเกลี้ยง เปลือกสีเหลือง เนื้อสีขาวขุ่นหรือขาวใสอมชมพู แล้วแต่พันธุ์ เมล็ดแบนสีน้ำตาล พันธุ์ที่นิยมปลูก ได้แก่
การใช้ประโยชน์
มะไฟกินสุกเป็นผลไม้สด ทำน้ำผลไม้ ผลอ่อนนำไปแกง ผลมะไฟช่วยให้ชุ่มคอ ขับและละลายเสมหะ เปลือกต้มแก้โรคผิวหนัง ชาวกะเหรี่ยงนำยอดอ่อนไปใส่แกงปลา มีรสเปรี้ยว
สปอร์ (แก้ความกำกวม)
สปอร์ อาจหมายถึง
ฮิปโปแคมปัส (แก้ความกำกวม)
ฮิปโปแคมปัส (Hippocampus) อาจหมายถึง
โฮปเวลล์
โฮปเวลล์ อาจหมายถึง
จอห์น กอลส์เวอร์ธี
จอห์น กอลส์เวอร์ธี (John Galsworthy; 14 สิงหาคม ค.ศ. 1867 – 31 มกราคม ค.ศ. 1933) เป็นนักเขียนชาวอังกฤษ เกิดที่เขตคิงส์ตันอะพอนเทมส์ เป็นบุตรของจอห์นและบลังเช (นามสกุลเดิม บาร์ทลีต) ไบเล่ย์ ครอบครัวของกอลส์เวอร์ธีมีฐานะ กอลส์เวอร์ธีเข้าเรียนที่โรงเรียนแฮร์โรว์และวิทยาลัยนิวเพื่อเป็นทนายความ แต่ต่อมากอลส์เวอร์ธีเลือกที่จะเดินทางไปยังสถานที่ต่าง ๆ เพื่อดูแลธุรกิจขนส่งของครอบครัว ระหว่างเดินทาง กอลส์เวอร์ธีได้เป็นเพื่อนกับนักเขียน โจเซฟ คอนราด ในปี ค.ศ. 1895 กอลส์เวอร์ธีเริ่มมีสัมพันธ์กับแอดา เนเมซิส เพียร์สัน คูเปอร์ ภรรยาของพันตรีอาร์เธอร์ กอลส์เวอร์ธี ลูกพี่ลูกน้องของเขา กอลส์เวอร์ธีและคูเปอร์แต่งงานกันในอีก 10 ปีต่อมาและอยู่ด้วยกันจนกระทั่งกอลส์เวอร์ธีเสียชีวิต
กอลส์เวอร์ธีออกผลงานเล่มแรก From the Four Winds ในปี ค.ศ. 1897 และออกผลงานต่อ ๆ มาในชื่อ "จอห์น ซินจอห์น" ในปี ค.ศ. 1904 กอลส์เวอร์ธีเริ่มใช้ชื่อจริงในหนังสือ The Island Pharisees กอลส์เวอร์ธีเป็นที่รู้จักจากผลงานชุด The Forsyte Saga ซึ่งเป็นเรื่องราวชีวิตของครอบครัวชนชั้นสูงชาวอังกฤษ ผลงานชุดนี้ทำให้สังคมหันมาสนใจการตรวจพิจารณา สิทธิสตรีและการปฏิรูปเรือนจำ ในช่วงสงครามโลกครั้งที่หนึ่ง กอลส์เวอร์ธีทำงานที่โรงพยาบาลในฝรั่งเศสและเป็นประธานคนแรกของสมาคมนักเขียน PEN International กอลส์เวอร์ธีได้รับพระราชทานเครื่องราชอิสริยาภรณ์ชั้น OM (Order of Merit) ในปี ค.ศ. 1929 แต่ปฏิเสธที่จะรับบรรดาศักดิ์ชั้นอัศวิน ในปี ค.ศ. 1932 กอลส์เวอร์ธีได้รับรางวัลโนเบลสาขาวรรณกรรม และเสียชีวิตด้วยโรคเนื้องอกในสมองในปีต่อมา
สปอร์
ในทางชีววิทยา สปอร์เป็นโครงสร้างการสืบพันธุ์ของสิ่งมีชีวิตในสภาวะที่ไม่เหมาะสม เช่น เกิดความแห้งแล้ง พบในสิ่งมีชีวิตหลายชนิด เช่น พืช สาหร่าย เห็ดรา และโพรโทซัว การเกิดสปอร์เป็นได้ทั้งการสืบพันธุ์แบบไม่อาศัยเพศ  และการสืบพันธุ์แบบอาศัยเพศ
ดาย อนัทเธอร์ เดย์ 007 พยัคฆ์ร้ายท้ามรณะ
ดาย อนัทเธอร์ เดย์ 007 พยัคฆ์ร้ายท้ามรณะ (Die Another Day) เป็นภาพยนตร์แนวสายลับฉายเมื่อปี ค.ศ. 2002 เป็นภาพยนตร์เรื่องที่ยี่สิบใน ภาพยนตร์ชุด เจมส์ บอนด์ ที่สร้างโดย อีออนโปรดักชันส์ อำนวยการสร้างโดย ไมเคิล จี. วิลสันและบาร์บารา บรอคโคลี และกำกับโดย ลี ทามาโฮรี แสดงนำโดย เพียร์ซ บรอสแนน รับบทเป็น เจมส์ บอนด์ สายลับเอ็มไอ6 ครั้งที่สี่และครั้งสุดท้ายของเขา ร่วมกับ ฮัลลี เบอร์รี เป็นสาวบอนด์ จิงซ์ จอห์นสัน สายลับจากเอ็นเอสเอ ในภาพยนตร์ บอนด์พยายามตามหาคนที่หักหลังเขาในหน่วยสืบราชการลับของอังกฤษ และสืบสวนมหาเศรษฐีชาวอังกฤษคนหนึ่ง ซึ่งต่อมาเปิดเผยว่าเป็นทหารชาวเกาหลีเหนือที่ถูกเขาฆ่าเสียชีวิตไปแล้ว
ดาย อนัทเธอร์ เดย์ 007 พยัคฆ์ร้ายท้ามรณะ เป็นภาพยนตร์ฉลองครบรอบ 40 ปี ของแฟรนไชส์ เจมส์ บอนด์ ทำให้ในภาพยนตร์เรื่องนี้มีการอ้างอิงถึงภาพยนตร์แต่ละเรื่องก่อนหน้านี้ ภาพยนตร์ได้รับการตอบรับที่หลากหลาย นักวิจารณ์บางคนชมในเรื่องของการกำกับของทามาโฮรี แต่ติในเรื่องของการใช้ซีจีที่มากเกินไป, การโฆษณาสินค้าในภาพยนตร์, เนื้อเรื่องที่ไม่เป็นต้นฉบับและตัวร้าย แต่อย่างไรก็ตาม ดาย อนัทเธอร์ เดย์ 007 พยัคฆ์ร้ายท้ามรณะ เคยเป็นภาพยนตร์ที่ทำเงินสูงสุดในภาพยนตร์ชุด เจมส์ บอนด์ ในช่วงเวลาที่ฉายและไม่ปรับตามอัตราเงินเฟ้อ
โครงเรื่อง
เจมส์ บอนด์ สายลับ MI6 ลอบเข้าไปในฐานทัพของเกาหลีเหนือและพบว่าพันเอกทัน ซุน มูนค้าอาวุธเถื่อน บอนด์ถูกซาโอ มือขวาของพันเอกมูนจับได้ จึงหลบหนีโดยใช้เรือโฮเวอร์คราฟต์ การไล่ล่าจบลงเมื่อเรือโฮเวอร์คราฟต์ของพันเอกมูนตกน้ำตกไป ส่วนบอนด์รอดชีวิต แต่ถูกฝ่ายเกาหลีเหนือจับตัว
หลังถูกคุมขังและถูกทรมานกว่า 14 เดือน บอนด์ได้รับการปล่อยตัวเพื่อแลกกับตัวซาโอ บอนด์ถูกนำตัวไปพบ M หัวหน้าหน่วย MI6 M บอกบอนด์ว่าเขาถูกพักงานเพราะต้องสงสัยว่าเปิดเผยความลับระหว่างถูกคุมขัง ด้านบอนด์บอกว่าตนถูกหักหลังโดยสายลับสองหน้าในองค์กรและตั้งใจจะค้นหาความจริง หลังหลบหนีการจับกุมของ MI6 บอนด์สืบรู้มาว่าซาโออยู่ในคิวบา
ที่ชมรมฟันดาบในลอนดอน บอนด์พบกับเกรฟส์และมิแรนดา ฟรอสต์ สายลับ MI6 ที่แฝงตัวทำงานเป็นผู้ช่วยให้เกรฟส์ บอนด์และเกรฟส์ดวลดาบกันก่อนที่เกรฟส์จะเชิญบอนด์ไปร่วมงานเปิดตัวนวัตกรรมของเขาที่ไอซ์แลนด์ หลังจากนั้นไม่นาน M คืนสถานะสายลับ 00 ให้บอนด์
ที่ไอซ์แลนด์ เกรฟส์เปิดตัวดาวเทียม "อิคารัส" ซึ่งสามารถแผ่พลังงานได้เหมือนดวงอาทิตย์ ช่วยในด้านการเกษตร คืนนั้นจิงซ์ลอบเข้าไปในศูนย์บัญชาการของเกรฟส์ แต่ถูกเกรฟส์และซาโอจับตัวได้ บอนด์ไปช่วยจิงซ์และพบว่าพันเอกมูนยังมีชีวิตอยู่ โดยเปลี่ยนรูปลักษณ์และ DNA เป็นอีกคนคือเกรฟส์
บอนด์เผชิญหน้ากับเกรฟส์ และรู้ความจริงว่าสายลับสองหน้าที่หักหลังเขาที่เกาหลีเหนือคือฟรอสต์ บอนด์หนีไปที่รถของตนแล้วขับไปช่วยจิงซ์ที่ถูกจับตัว โดยมีซาโอไล่ตาม บอนด์ฆ่าซาโอโดยยิงโคมไฟน้ำแข็งให้ร่วงไปโดนและช่วยจิงซ์
บอนด์และจิงซ์ตามเกรฟส์และฟรอสต์ไปที่คาบสมุทรเกาหลีและลอบขึ้นเครื่องบินของเกรฟส์ บนเครื่องบิน เกรฟส์เผยตัวตนที่แท้จริงแก่พลเอกมูน พ่อของตนและเปิดเผยว่าเขาจะใช้ดาวเทียมอิคารัสทำลายเขตปลอดทหารเกาหลีเพื่อให้กองทัพเกาหลีเหนือรุกเข้าเกาหลีใต้ได้ พลเอกมูนพยายามขัดขวางแต่ถูกฆ่าตาย
บอนด์พยายามจะยิงเกรฟส์ แต่ถูกคนของเกรฟส์ขัดขวางทำให้กระสุนไปถูกหน้าต่างเครื่องบินแตก ทำให้เครื่องสูญเสียความดันและดิ่งลงพื้นโลก บอนด์สู้กับเกรฟส์ ส่วนจิงซ์สู้กับฟรอสต์ ฟรอสต์ถูกจิงซ์แทงด้วยดาบ ส่วนเกรฟส์พยายามจะหนีออกจากเครื่องด้วยร่มชูชีพ แต่ถูกบอนด์กระตุกร่มและถูกดูดเข้าไปในใบพัดเครื่องบิน ทำให้เขาตายและคำสั่งดาวเทียมอิคารัสหยุดทำงาน บอนด์และจิงซ์ใช้เฮลิคอปเตอร์ในเครื่องหนีออกมาได้อย่างปลอดภัยพร้อมกับเพชรจำนวนหนึ่ง
รายชื่อแหล่งมรดกโลกในประเทศแคนาดา
องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนแหล่งมรดกโลกของประเทศแคนาดาทั้งสิ้น 20 แหล่ง เป็นแหล่งมรดกโลกทางวัฒนธรรม 9 แหล่ง แหล่งมรดกโลกทางธรรมชาติ 10 แหล่ง และแหล่งมรดกโลกแบบผสมอีก 1 แหล่ง
สถานที่ที่ได้ขึ้นบัญชีรายชื่อเบื้องต้น
ประเทศแคนาดามีสถานที่ที่ได้ขึ้นบัญชีรายชื่อเบื้องต้น (Tentative List) เพื่อพิจารณาเป็นแหล่งมรดกโลกในอนาคตทั้งสิ้น 11 แห่ง
นูรดีน อัมราบัต
นูรุดดีน "นูรดีน" อัมราบัต (نورالدين أمرابط; เกิด 31 มีนาคม 1987) เป็นนักฟุตบอล ชาวโมร็อกโก ตำแหน่งกองกลาง ปัจจุบันเล่นให้กับสโมสรฟุตบอลอัลนัศร์ ในซาอุดีโปรเฟสชันนัลลีก โดยเคยเล่นให้กับเปเอสเฟ ไอนด์โฮเฟิน ในเนเธอร์แลนด์, สโมสรฟุตบอลวอตฟอร์ด ในพรีเมียร์ลีก และเลกาเนส ในลาลิกา
ในระดับทีมชาติ อัมราบัต เคยเล่นให้กับทีมชาติเนเธอร์แลนด์ ชุดอายุไม่เกิน 21 ปี และเคยถูกเรียกตัวติดทีมชาติชุดใหญ่ อย่างไรก็ตามเขาตัดสินใจลงเล่นในระดับทีมชาติชุดใหญ่ให้กับโมร็อกโก โดยมีโอกาสลงเล่นในรายการแอฟริกาคัพออฟเนชันส์ 2 สมัย และได้ลงแข่งขันใน กีฬาโอลิมปิก 2012 ที่สหราชอาณาจักร
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน
การรั่วไหลของน้ำมันดิบจากแท่นขุดเจาะดีพวอเทอร์ฮอไรซัน (หรือที่เรียกในชื่ออื่นว่า การรั่วไหลของน้ำมันดิบของบีพี หรือ การรั่วไหลของน้ำมันดิบในอ่าวเม็กซิโก)   เป็นเหตุการณ์น้ำมั่นรั่วขนาดใหญ่ในอ่าวเม็กซิโก ระหว่างวันที่ 20 เมษายน - 15 กรกฎาคม พ.ศ. 2553 (86 days วัน) ซึ่งนับว่าเป็นการรั่วไหลนอกชายฝั่งที่ใหญ่ที่สุดในประวัติศาสตร์สหรัฐอเมริกา บางแหล่งประเมินเมื่อประมาณปลายเดือนพฤษภาคมว่าเป็นการรั่วไหลของน้ำมันที่ใหญ่ที่สุดในโลกด้วยปริมาณน้ำมั่นรั่วรวมหลายสิบล้านแกลลอน การรั่วครั้งนี้เกิดมาจากการที่น้ำมันพุ่งขึ้นจากใต้ทะเล ซึ่งเป็นผลจากการระเบิดของแท่นขุดเจาะน้ำมันดีพวอเตอร์ฮอไรซัน เมื่อวันที่ 20 เมษายน 2553 การระเบิดครั้งนี้ทำให้คนงานเสียชีวิต 11 คน และบาดเจ็บ 17 คน
แท่นขุดแห่งนี้เป็นสัมปทานของบริติชปีโตรเลียม (BP) เป็นแท่นเจาะแบบเคลื่อนที่ ขณะเกิดเหตุระเบิด กำลังขุดเจาะน้ำมันดิบจากระดับความลึก 1,500 เมตร และจมลงเมื่อวันที่ 22 เมษายน 36 ชั่วโมงหลังการระเบิด
ในช่วงของการรั่วไหล ประมาณการว่ามีน้ำมันดิบรั่วไหลออกมาจากช่องเปิดใต้ทะเลระหว่างวันละ 12,000 ถึง 100,000 บาร์เรล (1.9 ล้าน ถึง 16 ล้านลิตรต่อวัน) ก่อให้เกิดภาวะปนเปื้อนเป็นอาณาบริเวณระหว่าง 6,500 ถึง 24,000 ตารางกิโลเมตร และภายหลังเหตุการณ์นี้ มีประมาณการว่ามีน้ำมันรั่วไหลทั้งสิ้น 4.9 ล้านบาร์เรล
องค์การคุ้มครองสิ่งแวดล้อมประกาศว่า บีพีได้ถูกสั่งห้ามในการทำสัญญาใหม่กับรัฐบาลสหรัฐชั่วคราว กระทรวงยุติธรรมสหรัฐได้ตกลงกับบีพีในการตั้งค่าปรับและค่าใช้จ่ายอื่นๆในเหตุการณ์นี้ถึง 4.525 พันล้านเหรียญ  ซึ่งสูงเป็นประวัติการณ์ แต่การดำเนินการด้านกฎหมายยังไม่มีความชัดเจนจนกว่าจะได้ข้อสรุปภายในปี พ.ศ. 2557 เพื่อที่จะตรวจสอบค่าใช้จ่ายในการพื้นฟูและประเมินความเสียหายของทรัพยากรธรรมชาติ ซึ่งในเดือนกุมภาพันธุ์ พ.ศ. 2556 สินไหมทางอาญาและทางแพ่งแก่กองทุนที่รับผิดชอบ มีค่าใช้จ่ายตกกับบีพี ราว 42.2 พันล้านเหรียญ
การประมวลผลธุรกรรมออนไลน์
การประมวลผลธุรกรรมออนไลน์ (Online Transaction Processing) เป็น class ของโปรแกรมที่อำนวยความสะดวก และจัดการ transaction-oriented pplication ตามปกติสำหรับการป้อนข้อมูล และดึงทรานแซคชันในอุตสาหกรรม จำนวนหนึ่ง ได้แก่ ธนาคาร สายการบิน การส่งจดหมาย ซุปเปอร์มาร์เก็ต และการผลิต บางทีการติดตั้งผลิตภัณฑ์ OLTP อย่างกว้างขวาง คือ IBM Customer Information Control System (CICS)
บางกอก ซี ไลฟ์ โอเชียนเวิลด์
พิพิธภัณฑ์สัตว์น้ำ ซี ไลฟ์ โอเชียน เวิลด์ กรุงเทพ หรือ บางกอก ซี ไลฟ์ โอเชียนเวิลด์ (Sea Life Bangkok Ocean World; ชื่อเดิม: สยามโอเชียนเวิลด์) เป็นพิพิธภัณฑ์สัตว์น้ำใต้ดิน พื้นที่รวม 10,000 ตารางเมตร ตั้งอยู่ที่ชั้น B1 และ B2 ศูนย์การค้าสยามพารากอน บริหารงานโดย เมอร์ลิน เอ็นเตอร์เทนเมนท์ กรุ๊ป เปิดให้เข้าชมครั้งแรกเมื่อวันที่ 9 ธันวาคม พ.ศ. 2548 เป็นพิพิธภัณฑ์สัตว์น้ำที่ใหญ่ที่สุดในเอเชียตะวันออกเฉียงใต้ มีวัตถุประสงค์เพื่อให้ความบันเทิงและการศึกษาแก่ผู้เข้าชม
การประมวลผลธุรกรรมออนไลน์
ปัจจุบันการประมวลผลทรานแซคชันสายตรงเพิ่มความต้องการสนับสนุน สำหรับทรานแซคชันที่มีการขยายเครือข่าย และอาจจะรวมถึงมากกว่า 1 บริษัท ด้วยเหตุผลนี้ ซอฟต์แวร์ OLTP ใหม่ ใช้กระบวนการแบบ client/server และซอฟต์แวร์ brokering ที่ยอมให้ทรานแซคชันทำงานบนแพล็ตฟอร์มที่แตกต่างกันในเครือข่าย
บางกอก ซี ไลฟ์ โอเชียนเวิลด์
ภายใน
ปูแมงมุมญี่ปุ่น เป็นชนิดปูที่ใหญ่ที่สุดในโลก พวกมันอาศัยอยู่บนพื้นมหาสมุทร (ลึกประมาณ 300 เมตร) ส่วนใหญ่จะพบในน่านน้ำของญี่ปุ่น
ปลาหมึกยักษ์ มันจะมีชีวิตอยู่ได้นานที่สุดในสายพันธุ์ปลาหมึกยักษ์คือประมาณ 4 ปี ขนาดของมันสามารถใหญ่ได้ถึง 30 ฟุต และมีน้ำหนักประมาณ 600 ปอนด์ ปลาหมึกยักษ์ใช้เซลล์เม็ดสีพิเศษเพื่ออำพรางตัวด้วยวิธีการที่ซับซ้อนคล้ายปะการังและหิน
ปลากระเบน ส่วนใหญ่จะพบในน่านน้ำชายฝั่งตื้นของทะเล มีลำตัวแบน ตาและปากอยู่ด้านล่างของลำตัว ช่วงชีวิตเฉลี่ยของปลากระเบนคือ ประมาณ 15 ถึง 20 ปี ลำตัววัดได้ถึง 6.5 ฟุตและหนักถึง 300 กิโลกรัม
เพนกวินแอฟริกัน ส่วนใหญ่จะพบในภูมิอากาศอบอุ่นของแอฟริกาตะวันตกเฉียงใต้
ปลาดาว
รอแบร์ต แลวันดอฟสกี
รอแบร์ต แลวันดอฟสกี (Robert Lewandowski, ; เกิด 21 สิงหาคม ค.ศ. 1988) เป็นนักฟุตบอลชาวโปแลนด์ ปัจจุบันลงเล่นในตำแหน่งกองหน้าให้กับบาร์เซโลนา สโมสรในลาลิกา และเป็นกัปตันให้แก่ทีมชาติโปแลนด์ เขาได้รับการยอมรับในด้านเทคนิค การยืนตำแหน่ง และการทำประตูที่ยอดเยี่ยม แลวันดอฟสกี ได้รับการยอมรับให้เป็นหนึ่งในกองหน้าที่ดีที่สุดตลอดกาล เช่นเดียวกับการเป็นหนึ่งในนักเตะที่ประสบความสำเร็จในประวัติศาสตร์ของบุนเดิสลีกา เขาทำประตูมากกว่า 600 ประตูในระดับอาชีพ ให้กับสโมสรและทีมชาติ
รางวัลส่วนตัว
THE BEST FIFA MEN'S PLAYER 2021
เครื่องหมายการค้า
เครื่องหมายการค้า (trademark) หมายถึง ตราสินค้าหรือส่วนหนึ่งของตราสินค้า เพื่อแสดงว่าสินค้าที่ใช้เครื่องหมายของเจ้าของเครื่องหมายการค้านั้น เจ้าของมีสิทธิตามกฎหมายเพียงผู้เดียว เราไม่สามารถใช้เครื่องหมายการค้าของบุคคลอื่นและบุคคลอื่นก็ไม่สามารถใช้เครื่องหมายการค้าของเราได้ จังต้องมีการออกแบบโลโก้ เว้นแต่จะมีสัญญาและข้อตกลงต่อกัน (เช่นการควบกิจการ) สัญลักษณ์อาจจะประกอบไปด้วย ชื่อ ข้อความ วลี สัญลักษณ์ ภาพ งานออกแบบ หรือหลายส่วนร่วมกัน โดยมีความหมายทางด้านทรัพย์สินทางปัญญาเป็นเครื่องหมายแสดงถึง ชื่อสินค้าเฉพาะอย่าง หรือทุกประเภทในเครื่องหมายการค้าจะเป็นการแสดงภาพเครื่องหมาย ชื่อ ตราสัญลักษณ์เพื่อแสดงถึง อ้างถึง มีความหมายถึงสิ่งใด ๆ ก็ตามที่มีความเกี่ยวข้องกัน
พระราชบัญญัติเครื่องหมายการค้า พ.ศ. 2534 แก้ไขเพิ่มเติมโดยพระราชบัญญัติเครื่องหมายการค้า (ฉบับที่ 2)
เครื่องหมายการค้า หมายถึง เครื่องหมายหรือสัญลักษณ์หรือตราที่ใช้กับสินค้าหรือบริการ ซึ่งเครื่องหมายที่ให้ความคุ้มครองตาม พ.ศ. 2543 มี 4 ประเภท ดังต่อไปนี้
เครื่องหมายการค้า
เครื่องหมายการค้า (Trade Mark) คือเครื่องหมายที่ใช้เป็นที่หมายเกี่ยวข้องกับสินค้าเพื่อแสดงว่าสินค้าที่ ใช้เครื่องหมายนั้นแตกต่างกับสินค้าที่ใช้เครื่องหมายการค้าของบุคคลอื่น เช่น บรีส โอโม เปา แอทแทค คอลเกต มาม่า กระทิงแดง เป็นต้น
เครื่องหมายบริการ
เครื่องหมายบริการ (Service Mark) คือ เครื่องหมายที่ใช้เป็นที่หมายหรือเกี่ยวข้องกับบริการ เพื่อแสดงว่าบริการที่ใช้เครื่องหมายนั้นแตกต่างกับบริการที่ใช้เครื่องหมาย บริการของบุคคลอื่น เช่น เครื่องหมายของสายการบิน ธนาคาร โรงแรม เป็นต้น
เครื่องหมายรับรอง
เครื่องหมายรับรอง (Certification Mark) คือ เครื่องหมายที่เจ้าของเครื่องหมายรับรองใช้เป็นที่หมายหรือเกี่ยวข้องกับ สินค้าและบริการของบุคคลอื่น เพื่อเป็นการรับรองคุณภาพของสินค้า หรือบริการนั้น เช่น เชลล์ชวนชิม แม่ช้อยนางรำ ฮาลาล (Halal) เป็นต้น
ทะเลนาตูนา
ทะเลนาตูนา (Laut Natuna) เป็นทะเลน้ำตื้นที่กว้างขวาง ตั้งอยู่รอบอำเภอนาตูนาที่ทางใต้ติดกับหมู่เกาะรีเยา ทางตะวันออกติดกับอำเภอลิงกา และทางตะวันตกติดเกาะบอร์เนียวกับหมู่เกาะบังกาเบอลีตุง ส่วนตรงกลางทะเลคือหมู่เกาะบาดัซและกลุ่มเกาะตัมเบอลัน พื้นที่ทะเลส่วนใหญ่อยู่ในน่านน้ำอาณาเขตของประเทศอินโดนีเซีย โดยทะเลนี้เป็นบริเวณตอนใต้สุดของทะเลจีนใต้และในทางทางธรณีวิทยาถือเป็นส่วนหนึ่งของไหล่ทวีปซุนดา ขอบทะเลทางตะวันออกเฉียงใต้เชื่อมกับทะเลชวาผ่านช่องแคบการีมาตากับกัซปาร์ทางตะวันออก และทางตะวันตกของเบอลีตุง และเชื่อมกับช่องแคบมะละกาทางตะวันตกผ่านช่องแคบเบอร์ฮาลากับสิงคโปร์
ทางองค์การอุทกศาสตร์สากล (IHO) ไม่ได้ระบุทะเลนาตูนาใน Limits of Oceans and Seas พิมพ์ครั้งที่ 3 (1953) แต่พื้นที่ที่ล้อมรอบด้วยทะเลนาตูนาถือเป็นส่วนใต้ของทะเลจีนใต้ ฉบับร่าง Limits of Oceans and Seas ของ IHO ใน ค.ศ. 1986 เสนอทะเลนาตูนา ซึ่งทอดตัวไปจากเกาะนาตูนาและเกาะอานัมบัซทางใต้ไปจนถึงหมู่เกาะเบอลีตุง อย่างไรก็ตาม ฉบับร่างใน ค.ศ. 1986 ไม่ได้รับการอนุมัติ
บุรีรัตน์ รัตนวานิช
พลอากาศเอก บุรีรัตน์ รัตนวานิช อดีตรองผู้บัญชาการทหารสูงสุดและอดีตราชองครักษ์พิเศษ เกิดเมื่อวันที่ 6 ตุลาคม พ.ศ. 2491 เป็นน้องชายคนสุดท้องของในบรรดาพี่น้องทั้งหมด 6 คน ของ พล.อ.เลิศรัตน์ รัตนวานิช สมาชิกวุฒิสภา (ส.ว.) แบบสรรหา
จบการศึกษาจากโรงเรียนกรุงเทพคริสเตียนวิทยาลัย, โรงเรียนเตรียมทหารรุ่นที่ 7 (ตท.7-ร่วมรุ่นเดียวกับ พล.อ.สพรั่ง กัลยาณมิตร, พล.อ.ปฐมพงษ์ เกษรศุกร์, พล.ร.อ.บรรณวิทย์ เก่งเรียน), โรงเรียนนายเรืออากาศรุ่นที่ 14, โรงเรียนการบิน, โรงเรียนนายทหารชั้นผู้บังคับฝูง รุ่นที่ 41, โรงเรียนเสนาธิการทหารอากาศรุ่นที่ 27, วิทยาลัยการทัพอากาศรุ่นที่ 28, วิทยาลัยป้องกันราชอาณาจักร  รุ่นที่ 42
รับราชการในตำแหน่งที่สำคัญ ๆ อาทิ ผู้บังคับบัญชากองบิน 2 ลพบุรี (1 ตุลาคม พ.ศ. 2534 -  30 กันยายน พ.ศ. 2536), ที่ปรึกษาพิเศษกองทัพอากาศ,  ผู้บัญชาการหน่วยบัญชาการอากาศโยธิน (1 ตุลาคม พ.ศ. 2542 - 30 กันยายน พ.ศ. 2543), ผู้บังคับทหารอากาศดอนเมือง, ราชองครักษ์ประจำกรมราชองครักษ์ และ รองเสนาธิการทหารประจำกองบัญชาการทหารสูงสุด
ได้รับเลื่อนยศเป็น พลอากาศเอก (พล.อ.อ.) ในวันที่ 1 ตุลาคม พ.ศ. 2551 และรับตำแหน่งรองผู้บัญชาการทหารสูงสุด โดยก่อนหน้านั้นมีความพยายามจาก นายสมัคร สุนทรเวช นายกรัฐมนตรีและรัฐมนตรีว่าการกระทรวงกลาโหม ผลักดันให้ดำรงตำแหน่ง ผู้บัญชาการทหารอากาศ (ผบ.ทอ.) แต่ทว่าไม่สำเร็จ และท้ายที่สุดตำแหน่ง ผบ.ทอ. นี้ก็ตกเป็นของ พล.อ.อ.อิทธพร ศุภวงศ์
พล.อ.อ.บุรีรัตน์ ยังดำรงตำแหน่งในหน่วยงานรัฐวิสาหกิจอีกหลายอย่างเมื่อหลังเกษียณ อาทิ กรรมการอิสระ บริษัท ท่าอากาศยานไทย จำกัด (มหาชน) เป็นต้น และมีตำแหน่งทางสังคม อาทิ  ประธานคณะกรรมการสนามกีฬาบ้านกลาง, นายกสมาคมกอล์ฟแห่งประเทศไทย เป็นต้น
เลิฟเวอร์ (เพลงเทย์เลอร์ สวิฟต์)
"เลิฟเวอร์" (Lover) เป็นเพลงที่ประพันธ์และขับร้องโดยนักร้องและนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มชุดที่ 7 ของเธอในชื่อเดียวกัน (2019) เป็นการมุ่งสร้างสรรค์บทเพลงรักอมตะ สวิฟต์ประพันธ์เพลงเกี่ยวกับความสัมพันธ์ที่ใกล้ชิดและผูกพัน โดยใช้วิธีปรับแต่งคำสาบานของคู่บ่าวสาวที่กล่าวในการแต่งงานเป็นแรงบันดาลใจในการสร้างสะพาน โดยใช้คำคล้องจองของเจ้าสาวว่า "Something old" (หมายถึง ครอบครัวเดิม) ผลิตร่วมกับแจ็ก แอนโตนอฟฟ์ เพลงนี้เป็นการผสมผสานระหว่างแนวเพลงคันทรีและอินดีโฟล์กในจังหวะวอลซ์ ขับเคลื่อนด้วยกีตาร์อะคูสติก การผลิตเพลงบัลลาดที่ได้รับอิทธิพลแนวย้อนยุคซึ่งประกอบด้วยกลองเล็ก เปียโน เครื่องสาย พิซซิกาโต และเสียงร้องที่ก้องกังวาน
รีพับลิกเรเคิดส์ได้เปิดตัวเพลง "เลิฟเวอร์" สำหรับดิจิทัลดาวน์โหลดและสตรีมในวันที่ 16 สิงหาคม ค.ศ. 2019; เพลงนี้ได้กลายเป็นซิงเกิลวิทยุลำดับที่สามของอัลบั้มในเดือนถัดไป สวิฟต์และดรูว์ เคิร์สช์ กำกับมิวสิกวิดีโอ ซึ่งเผยแพร่เมื่อวันที่ 22 สิงหาคม เป็นเรื่อวราวการติดตามคู่รักที่อาศัยอยู่ในบ้านตุ๊กตาในลูกโลกหิมะ โดยเพลง "เลิฟเวอร์" เวอร์ชันต่าง ๆ สามเวอร์ชันได้ปล่อยตัว ได้แก่ เวอร์ชันรีมิกซ์ที่มีนักร้องชาวแคนาดา ชอว์น เมนเดส เวอร์ชันรีมิกซ์ออเคสตราจากการแสดงของสวิฟต์ที่งานอเมริกันมิวสิกอะวอดส์ 2019 ในชื่อ "เฟิร์สแดนซ์รีมิกซ์" และเวอร์ชันการแสดงสดที่คอนเสิร์ตซิตีออฟเลิฟเวอร์ 2019 ของสวิฟต์
นักวิจารณ์เพลงยกย่องเพลง "เลิฟเวอร์" พวกเขาคิดว่าเป็นเนื้อเพลงที่ดึงดูดอารมณ์และการผลิตที่โรแมนติก หลายคนชื่นชมการผลิตที่ชวนให้นึกถึงอัลบั้มแรก ๆ ของสวิฟต์ สิ่งพิมพ์ต่าง ๆ รวมถึงบิลบอร์ด, คอมเพล็กซ์ และพิตช์ฟอร์ก ได้นำเสนอเพลงไว้ในรายการสิ้นปี ค.ศ. 2019 เป็นเพลงเดี่ยวเพลงแรกของสวิฟต์ ที่ได้รับการเสนอชื่อเข้าชิงรางวัลเพลงแห่งปีจากงานประกาศผลรางวัลแกรมมี ค.ศ. 2020 และวิดีโอของสวิฟต์ได้รับการเสนอชื่อเข้าชิงรางวัลเอ็มทีวีวิดีโอมิวสิกอะวอดส์ถึงสองครั้ง ซิงเกิลนี้ขึ้นอันดับสูงสุดในสิบอันดับแรกในออสเตรเลีย แคนาดา สหรัฐอเมริกา ไอร์แลนด์ เลบานอน นิวซีแลนด์ และสิงคโปร์ และได้รับการรับรองระดับแพลตินัมหลายรายการในสามประเทศแรก
โมนีกา เบลลุชชี
โมนีกา อันนา มารีอา เบลลุชชี (Monica Anna Maria Bellucci) เกิดเมื่อวันที่ 30 กันยายน ค.ศ. 1964 เป็นนักแสดงและนางแบบชาวอิตาลี
โมนีกา เบลลุชชี เกิดที่เมืองซิตตาดีกัสเตลโล แคว้นอุมเบรีย ทางตอนกลางของอิตาลี เริ่มทำงานเป็นนางแบบตั้งแต่อายุ 16 ปี ขณะกำลังเรียนวิชากฎหมายที่มหาวิทยาลัยเปรูจา เธอเริ่มมีชื่อเสียงในแวดวงนางแบบตั้งแต่ ค.ศ. 1989 หลังจากย้ายไปอยู่ที่เมืองมิลาน เป็นนางแบบในสังกัดอีลิท โมเดล และมีชื่อเสียงในปารีสและนิวยอร์ก
โมนีกา เบลลุชชี เริ่มมีผลงานแสดงภาพยนตร์ตั้งแต่ปี ค.ศ. 1992 แสดงประกอบเป็นเจ้าสาวของแดรกคิวลา ในภาพยนตร์เรื่อง Bram Stoker's Dracula กำกับโดยฟรานซิส ฟอร์ด คอปโปลา เริ่มมีชื่อเสียงเป็นที่รู้จักจากบทนำในภาพยนตร์ Malèna (มาเลน่า ผู้หญิงสะกดโลก) กำกับโดยจูเซปเป ทอร์นาทอเร   และบทบาทที่เป็นที่จดจำ คือบทเพอร์ซิโฟเน ใน เดอะ เมทริกซ์ รีโหลดเดด และ เดอะ เมทริกซ์ เรฟโวลูชั่นส์ กำกับโดยพี่น้องวาชอฟสกี  และบทแมรี แมกดาลีน ใน เดอะ แพสชั่น ออฟ เดอะ ไครสต์ กำกับโดยเมล กิบสัน
ในปี 2015 โมนีกา เบลลุชชีได้รับเลือกให้แสดงใน องค์กรลับดับพยัคฆ์ร้าย ภาพยนตร์ในชุดเจมส์ บอนด์ ลำดับที่ 24 โดยเธอจะเป็นสาวบอนด์ที่มีอายุมากที่สุด
แหล่งข้อมูลอื่น
1964
บราซิลเน็กซ์ท็อปโมเดล
บราซิลเน็กซ์ท็อปโมเดล (Brazil's Next Top Model หรือในชื่อย่อว่า BNTM) เป็นรายการเรียลลิตี้โชว์ที่ทำการคัดเลือกหญิงสาวจากเมืองต่างๆ ของประเทศ บราซิล ที่ใฝ่ฝันอยากที่จะเป็นนางแบบ โดยผู้เข้าแข่งขันต้องขับเคี่ยวกันจากบททดสอบมากมาย ตั้งแต่การถ่ายภาพ การถ่ายโฆษณา ที่ล้วนต้องอาศัยความสามารถระดับสูงก่อนจะมาเป็นสุดยอดนางแบบของบราซิล โดยมี เฟอร์นันด้า มอตต้า ผู้ตัดสิน และผู้ดำเนินรายการ ซึ่งรายการนี้ได้ ซื้อลิขสิทธิ์ จาก อเมริกาส์เน็กซต์ท็อปโมเดล และนอกจากนี้ยังมีกรรมการร่วมตัดสินด้วยกันอีกทั้งสิ้น 4 คนดังนี้ เอลิก้า พาโลมิโก, คาร์รอส พาเซ็ตโต, นามี่ วินบี ซึ่งรายการนี้ได้ถูกออกอากาศทางช่อง เซ็ท ของประเทศบราซิล
สาวๆในบราซิลให้การตอบรับรายการนี้อย่างดีมากทั้งในด้านการประกวดมีสามารถที่มาประหวดมากมาย, ในด้านเลตติ้งของรายการ ก็ออกดีจนทำให้ปัจจุบัน เฟอร์นันด้า ทำออกมาหลายฤดูกาลด้วยกัน
รายวัลที่ผู้ชนะของรายการในแต่ละฤดูกาลมีดังนี้ เซ็นสัญญาเป็นนางแบบกับ ฟอร์ด โมเดล, ได้ถ่ายภาพลงปกนิตยสาร และ อีก6 หน้าในกับ นิตยสาร กรอสส, ได้เข้าร่วมกับ C&A การเรียนรู้ภาษาอังกฤษใน ไอร์แลนด์, และเซ็นสัญญา กับเครื่องสำอาง เอ็กโปร์
มักรูฮ์
ในอภิธานศัพท์ศาสนาอิสลาม สิ่งที่เป็น มักรูฮ์ (مكروه) คือสิ่งที่ไม่ค่อยชอบหรือเป็นการกระทำที่น่ารังเกียจ (แปลตรงตัวคือ "น่าเกลียดชัง" หรือ "น่ารังเกียจ" ) เป็นหนึ่งในห้าประเภท (อัลอะฮ์กามุลค็อมซะฮ์) ในกฎหมายอิสลาม – วาญิบ/ฟัรฎ์ (บังคับ), มุสตะฮับบ์/มันดูบ (แนะนำ), มุบาฮ์ (กลาง), มักรูฮ์ (ไม่ยอมรับ), ฮะรอม (ต้องห้าม) ถึงแม้ว่าการกระทำที่ มักรูฮ์ ไม่ได้เป็น ฮะรอม (ต้องห้าม) หรือต้องถูกลงโทษ บุคคลที่เลี่ยงจากสิ่งนี้จะได้รับผลบุญ
ตัวอย่าง
ตัวอย่างของสิ่งที่ถือว่าเป็น มักรูฮ์ ได้แก่ การใช้น้ำในการอาบน้ำละหมาดอย่างฟุ่มเฟือยที่รู้จักกันในชื่อว่า วุฎูอ์ และ ฆุสล์ การบริโภคกระเทียมก่อนไปมัสยิดหรือพบปะกับผู้คน และการหย่า
ตัวอย่างอาหารที่ถือเป็น มักรูฮ์ ของมุสลิมมัซฮับฮะนาฟีคือกุ้ง อย่างไรก็ตาม ในการแบ่งปันทัศนคติของมัซฮับฮะนะฟีเกี่ยวกับกุ้งว่าเป็นสัตว์น้ำ และถือว่าเป็นฮะลาลหรือไม่ ฮะนะฟีเชื่อว่าคุณควรเลี่ยงมันและหาอย่างอื่นกินถ้าเป็นไปได้
อีกตัวอย่างของ มักรูฮ์ ในศาสนาอิสลาม ได้แก่การพูดคำหยาบ, พูดขณะเอาน้ำละหมาด และพูดคุยหลังอีชา
เชฟกระทะเหล็ก ประเทศไทย
เชฟกระทะเหล็ก ประเทศไทย (Iron Chef Thailand) เป็นรายการเกมโชว์แข่งขันการทำอาหาร ผลิตโดย บริษัท เฮลิโคเนีย เอช กรุ๊ป จำกัด เริ่มอากาศครั้งแรกเมื่อวันพุธที่ 25 มกราคม พ.ศ. 2555 ทางสถานีโทรทัศน์สีกองทัพบกช่อง 7 ตามรูปแบบของรายการ ยุทธการกระทะเหล็ก (Iron Chef 料理の鉄人) ที่ออกอากาศครั้งแรกวันที่ 10 ตุลาคม พ.ศ. 2536 โดยได้รับลิขสิทธิ์จากบริษัท ฟูจิ ครีเอทีฟ คอร์ปอเรชั่น จำกัด ของประเทศญี่ปุ่น โดยได้รับลิขสิทธิ์ในการผลิตรายการนี้ในอีกหลายประเทศ
พิมพ์ปวีณ์ พวงธนะสาร
พิมพ์ปวีณ์ พวงธนะสาร (ชื่อเล่น:น็อต) หรือ น็อตโตะ เกิดเมื่อวันที่ 1 กรกฎาคม พ.ศ. 2524 เป็นศิลปิน และ พิธีกรชาวไทย มีชื่อเสียงจากการเป็นศิลปินภายใต้สังกัดอาร์เอส มีผลงานเพลงโด่งดังและเป็นที่รู้จักได้แก่ อย่าบอกว่ารัก, แฟนประสาอะไร, ปลดกระดุม, จิตใต้สำนึก, รักข้างเดียว เป็นต้น
เชฟกระทะเหล็ก ประเทศไทย
ต่อมามีการต่อยอดรายการมาเป็นรายการเรียลลิตีเต็มรูปแบบ โดยการนำเชฟมืออาชีพมาแข่งขันกันเพื่อค้นหาเชฟกระทะเหล็กคนใหม่ โดยใช้ชื่อว่า ศึกค้นหาเชฟกระทะเหล็ก (The Next Iron Chef)
ในปี พ.ศ. 2565 ได้มีการปรับรูปแบบการแข่งขันเป็นรูปแบบ One-On-One Battle โดยในการแข่งขันรอบปกติจะมีการตัดเชฟผู้ช่วยออกทุก ๆ 20 นาที จำนวน 2 ครั้ง และในรอบ One-On-One Battle จะเหลือเพียงเชฟผู้ท้าชิงและเชฟกระทะเหล็กที่ต้องทำอาหารแข่งขันกันแบบตัวต่อตัวตามชื่อการแข่งขัน
พิมพ์ปวีณ์ พวงธนะสาร
ประวัติ
"น็อตโตะ" มีความสามารถทางดนตรีไทยหลายอย่าง โดยสามารถเล่นได้ทั้ง ขิม ซออู้ ซอด้วง รวมไปถึงการขับร้องเพลงไทยเดิม โดยเธอศึกษาที่วิทยาลัยดุริยางคศิลป์ มหาวิทยาลัยมหิดล แขนงดนตรีปฏิบัติ เอกวิชาขับร้อง ซึ่งเธอสามารถร้องเพลงโอเปร่า ได้ถึง 3 ภาษา คือ เยอรมัน ฝรั่งเศส และ อิตาลี
น็อตโตะ ออกอัลบั้มเพลง ส่วนใหญ่จะเป็น EP อัลบั้ม ที่มีเพลงจำนวน 5 เพลง อัลบั้มชุดแรก "Notto (EP)" ลุคสาวญี่ปุ่น กระแสตอบรักถือว่าดีมาก เพราเธอโปรโมทเพลง "ปลดกระดุม" และเพลง "อย่าบอกว่ารัก" ทำให้น็อตโตะ มีชื่อเสียงในฐานะนักร้องหน้าใหม่ ต่อด้วยอัลบั้มชุดที่สอง "IN DEEP" อัลบั้มชุดนี้เธอเปลี่ยนลุคจากสาวญี่ปุ่นในอัลบั้มชุดแรก ให้เป็นสาวเปรี้ยว ผลงานเพลงของเธอในอัลบั้มชุดนี้ฮิตติดชาร์ตตามหน้าปัดวิทยุในปีนั้น ได้แก่เพลง จิตใต้สำนึก, แฟนประสาอะไร และเพลง เมื่อไหร่จะเลิกกับเขา หลังจากนั้น น็อตโตะ ก็ได้ออกซิงเกิล ได้แก่เพลง เพื่อนคนสุดท้าย และเพลง รักข้างเดียว
เชฟกระทะเหล็ก ประเทศไทย
ระยะเวลาในการออกอากาศ
ในช่วงปี พ.ศ. 2564 เนื่องจากสถานการณ์การระบาดทั่วของโควิด-19 ในประเทศไทย ทางรายการจึงมีการยุติการออกอากาศชั่วคราว โดยออกอากาศเทปสุดท้ายเมื่อวันที่ 24 เมษายน พ.ศ. 2564 และตั้งแต่วันที่ 1 พฤษภาคม พ.ศ. 2564 ทางรายการได้นำตอนที่ออกอากาศในปี พ.ศ. 2564 นำมารีรันใหม่ในเวลาเดียวกัน (อาจมีของปี พ.ศ. 2563 มาออกอากาศบ้าง) และจะออกอากาศตอนใหม่ตามปกติตั้งแต่วันที่ 6 พฤศจิกายน พ.ศ. 2564
รูปแบบที่ 1
ใช้ในวันที่ 25 มกราคม – 8 กุมภาพันธ์ พ.ศ. 2555
ช่วงประลองยุทธ์
3 ผู้เข้าแข่งขันที่ได้รับการคัดเลือกจากประธานสรรหาทั้ง 3 ท่าน จะต้องทำการประลองยุทธ์กับทีม เชฟกระทะแหลก (ดารารับเชิญ 6 ท่าน) ซึ่งภายหลังได้เปลี่ยนมาเป็นแสดงภาพผู้เข้าแข่งขันทั้ง 3 ท่าน เวลาแข่งขัน โดยตัดภาพทีม เชฟกระทะแหลก ออกไป เนื่องจากมีผู้ชมจำนวนมากไม่พอใจเกี่ยวกับท่าทางในการทำอาหารด้าน เชฟกระทะแหลก ผู้เข้าแข่งขันจะได้รับวัตถุดิบหลักในการทำอาหารคนละ 1 อย่างตามจำนวนที่จำกัดไว้ โดยทำการจับฉลากล่วงหน้า ซึ่งผู้เข้าแข่งขัน ก็ไม่สามารถทราบว่า ได้วัตถุดิบคืออะไร และจะทำอย่างไร ให้วัตถุดิบปริศนาถูกแปลงสภาพมาเป็นอาหารชั้นเลิศตามเวลาที่กำหนดให้ (เวลาที่กำหนดในการแข่งขัน คือ 15 นาที)
ช่วงนักชิมปริศนา
3 ผู้เข้าแข่งขัน จะได้รับโจทย์การทำอาหาร ให้กลุ่มผู้ชิมที่แตกต่างกันออกไปในแต่ละสัปดาห์ ยกตัวอย่างเช่น “ทำอาหารแคลลอร์รี่ต่ำ” ให้สาวงาม 20 คน หรือ นักมวย 30 คน เป็นต้น ผู้แข่งขันเพียง 1 คน จะได้รับการคัดเลือกเข้าไปเป็น ผู้ท้าชิง กับ เชฟกระทะเหล็กประเทศไทย (เวลาที่กำหนดในการแข่งขัน คือ 20 นาที)
ช่วงเชฟกระทะเหล็ก
เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก และ เชฟกระทะเหล็ก อาหารจีน) โดยทั้งสองฝ่ายจะมีวัตถุดิบหลักและเวลาเป็นตัวกำหนดสำหรับการแข่งขัน (เวลาที่กำหนดในการแข่งขัน คือ 60 นาที) มีการนำเสนอ, การแสดงความคิดเห็น และการตัดสิน หลังผู้ท้าชิงและเชฟกระทะเหล็ก ทำอาหารเสร็จเรียบร้อย จะต้องนำเสนออาหารของตัวเองต่อกรรมการก่อนชิม จากนั้นคณะกรรมการจะทำการแสดงความคิดเห็น พร้อมตัดสินว่า...อาหารจานใดระหว่าง เชฟผู้ท้าชิง หรือ เชฟกระทะเหล็ก จะมีรสชาติชนะใจกรรมการ ในกรณีที่ผลการแข่งขันเสมอกัน จะมีการแข่งขันแบบต่อเวลาพิเศษอีก 30 นาที โดยเชฟทั้งสองฝ่ายจะต้องทำอาหารเพิ่มขึ้นอีก 1 เมนู โดยใช้วัตถุดิบพิเศษที่รายการกำหนดไว้ให้
ช่วงโรงเรียนกระทะเหล็ก
เชฟกระทะเหล็ก จะมาสาธิตการทำอาหารให้แก่ดารารับเชิญและผู้ชมทางบ้านที่สมัครเข้ารวมรายการ รวม 6 ท่าน หรืออาจจะมากกว่านั้น และทุกวันพุธสุดท้ายของแต่ละเดือน เชฟผู้ท้าชิงที่เคยแข่งขันในรายการ จะมาสาธิตการทำอาหารแทนเชฟกระทะเหล็ก หลังจากนั้นจะเลือกผู้ร่วมรายการ 2 ท่าน มาทำอาหารตามเชฟกระทะเหล็กหรือเชฟผู้ท้าชิงที่เคยแข่งขันในรายการ ซึ่งผู้ร่วมรายการที่เหลือ 4 คน จะทำการชิมและให้คะแนนว่าอาหารที่คนไหนทำ อร่อยกว่ากัน คนที่ได้คะแนนมากกว่า จะได้เป็น นักเรียนดีเด่น และได้รับประกาศนียบัตรเป็นของที่ระลึก
ช่วงเชฟกระทะเหล็ก
เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก และ เชฟกระทะเหล็ก อาหารจีน) โดยทั้งสองฝ่ายจะมีวัตถุดิบหลักและเวลาเป็นตัวกำหนดสำหรับการแข่งขัน (เวลาที่กำหนดในการแข่งขัน คือ 60 นาที) มีการนำเสนอ, การแสดงความคิดเห็น และการตัดสิน หลังผู้ท้าชิงและเชฟกระทะเหล็ก ทำอาหารเสร็จเรียบร้อย จะต้องนำเสนออาหารของตัวเองต่อกรรมการก่อนชิม จากนั้นคณะกรรมการจะทำการแสดงความคิดเห็น พร้อมตัดสินว่า...อาหารจานใดระหว่าง เชฟผู้ท้าชิง หรือ เชฟกระทะเหล็ก จะมีรสชาติชนะใจกรรมการ ในกรณีที่ผลการแข่งขันเสมอกัน อาจจะมีการแข่งขันแบบต่อเวลาพิเศษอีก 30 นาที โดยเชฟทั้งสองฝ่ายจะต้องทำอาหารเพิ่มขึ้นอีก 1 เมนู โดยใช้วัตถุดิบพิเศษที่รายการกำหนดไว้ให้ หรืออาจจะไม่มีการต่อเวลา และคงผลเสมอไว้เช่นเดิม
รูปแบบจะคล้ายคลึงกับ เชฟกระทะเหล็ก ประเทศสหรัฐอเมริกา (Iron Chef America) ซึ่งเชฟทั้งสองฝ่ายจะมีเวลาในการแข่งขัน 60 นาที เหมือนเดิม โดยภายใน 20 นาทีแรกนั้น เชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย พร้อมเสิร์ฟด้วยตนเองให้กับคณะกรรมการได้ชิมกันจานต่อจาน โดยคณะกรรมการ 3 คน จะทำการชิมพร้อมกับแสดงความคิดเห็นและให้คะแนนกันแบบระบบเวลาจริงเลย มีคะแนนส่วนนี้ให้ 5 คะแนน ถ้าทำไม่ทัน คะแนนส่วนนี้จะเป็น 0 คะแนนโดยทันที จากนั้นอีก 40 นาทีที่เหลือเชฟทั้งสองฝ่าย ต้องรังสรรค์อย่างน้อย 4 เมนูให้เสร็จทันเวลา ที่มากไปกว่านั้นเพื่อเพิ่มความท้าทายและความกดดันให้กับเชฟทั้งสองฝ่าย ท่านประธานสันติได้เพิ่ม โจทย์พิเศษ (Culinary Curve Ball) ที่สามารถเป็นได้ทั้งวัตถุดิบหรืออุปกรณ์เสริม ซึ่งเชฟทั้งสองฝ่าย ต้องใช้โจทย์พิเศษนี้เป็นองค์ประกอบในเมนูใดเมนูหนึ่งให้ได้นั้นเอง ซึ่งเราจะได้ประหลาดใจไปกับวิธีการแก้ไขสถานการณ์เฉพาะหน้าของเชฟแต่ละท่าน แถมยังได้เห็นถึงจินตนาการและความคิดสร้างสรรค์ของพวกเขา มีคะแนนส่วนนี้ให้ 5 คะแนน และคณะกรรมการ 3  คน ทำการให้คะแนน โดยจะพิจารณาจากคะแนนด้านรสชาติความอร่อย 10 คะแนน, ด้านความสวยงามและความคิดสร้างสรรค์ 5 คะแนน และด้านความสามารถในการดึงรสชาติของวัตถุดิบหลัก 5 คะแนน
เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก แนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระะทะเหล็ก อาหารหวาน, เชฟกระทะเหล็ก อาหารเอเชี่ยนทวิสต์คิวชีน และเชฟกระทะเหล็ก อาหารยุโรป) โดยทั้งสองฝ่ายจะมีวัตถุดิบหลักและจะมีเวลาในการแข่งขัน 60 นาที เป็นตัวกำหนดสำหรับการแข่งขัน โดยภายใน 20 นาทีแรกนั้น เชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย พร้อมเสิร์ฟด้วยตนเองให้กับคณะกรรมการได้ชิมกันจานต่อจาน โดยคณะกรรมการ 3 คน จะทำการชิมพร้อมกับแสดงความคิดเห็นและให้คะแนนกันแบบระบบเวลาจริงเลย มีคะแนนส่วนนี้ให้คนละ 5 คะแนน ถ้าทำไม่ทัน คะแนนส่วนนี้จะเป็น 0 คะแนนโดยทันที จากนั้นอีก 40 นาทีที่เหลือเชฟทั้งสองฝ่าย ต้องรังสรรค์อย่างน้อย 4 เมนูให้เสร็จทันเวลา
การตัดสิน
คณะกรรมการ 3 คน จะทำการชิมอาหารและแสดงความคิดเห็นให้กับเชฟทั้งสองฝ่าย จากนั้นคณะกรรมการ 3 คน จะทำการให้คะแนน โดยจะพิจารณาจากคะแนนด้านจานแรกคนละ 5 คะแนน, รสชาติความอร่อยคนละ 10 คะแนน, ด้านความสวยงามและความคิดสร้างสรรค์คนละ 5 คะแนน และด้านความสามารถในการดึงรสชาติของวัตถุดิบหลักคนละ 5 คะแนน รวม 75 คะแนน
รูปแบบที่ 6
ใช้ในวันที่ 8 กรกฎาคม – 9 กันยายน พ.ศ. 2560
ช่วง World Ingredient ภารกิจตามล่าวัตถุดิบสุดขอบโลก
ในช่วงนี้ จะมีลักษณะคล้ายกับช่วงประชันวัตถุดิบในรูปแบบที่ 3 แต่จะเป็นการให้พิธีกรร่วม 2 ท่านคือ เบญจพล เชยอรุณ (กอล์ฟ) และ ชล วจนานนท์ (ชลลี่) มานำเสนอวัตถุดิบที่จะให้ประธานสันติเป็นผู้คัดเลือก เพื่อนำมาใช้ในการแข่งขัน และผู้ชมทางบ้านจะสามารถร่วมสนุกว่าประธานสันติจะเลือกวัตถุดิบชนิดใด เพื่อชิงบัตรกำนัลมูลค่า 10,000 บาท
ช่วงเชฟกระทะเหล็ก
เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารไทย, เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก แนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระะทะเหล็ก อาหารหวาน, เชฟกระทะเหล็ก อาหารเอเชี่ยนทวิสต์คิวชีน และเชฟกระทะเหล็ก อาหารยุโรป) โดยทั้งสองฝ่ายจะมีวัตถุดิบหลักและจะมีเวลาในการแข่งขัน 60 นาที เป็นตัวกำหนดสำหรับการแข่งขัน โดยภายใน 20 นาทีแรกนั้น เชฟทั้งสองฝ่ายจะต้องทำอาหาร 1 เมนู ให้เสร็จเรียบร้อย พร้อมเสิร์ฟด้วยตนเองให้กับคณะกรรมการได้ชิมกันจานต่อจาน จากนั้นอีก 40 นาทีที่เหลือเชฟทั้งสองฝ่าย ต้องรังสรรค์อย่างน้อย 4 เมนูให้เสร็จทันเวลา
แบบที่ 7
ใช้ในวันที่ 11 พฤศจิกายน พ.ศ. 2560 – 14 พฤษภาคม พ.ศ. 2565
ช่วงเชฟกระทะเหล็ก
เชฟผู้ท้าชิงจะต้องแข่งขันทำอาหารกับเชฟกระทะเหล็กประจำรายการ โดยผู้ท้าชิงมีสิทธิ์เลือกว่าต้องการอยากประลองยุทธ์กับเชฟกระทะเหล็กท่านใด (เชฟกระทะเหล็ก อาหารญี่ปุ่น, เชฟกระทะเหล็ก อาหารตะวันตก แนวอินโนเวทีฟ, เชฟกระทะเหล็ก อาหารจีนร่วมสมัย, เชฟกระะทะเหล็ก อาหารหวาน, เชฟกระทะเหล็ก อาหารเอเชี่ยนแนวผสมผสาน, เชฟกระทะเหล็ก อาหารตะวันตกแนวผสมผสาน และเชฟกระทะเหล็ก อาหารฝรั่งเศส) โดยทั้งสองฝ่ายจะมีวัตถุดิบหลักและจะมีเวลาในการแข่งขัน 60 นาที เป็นตัวกำหนดสำหรับการแข่งขัน เชฟทั้งสองฝ่ายจะต้องรังสรรค์ 5 เมนู ให้เสร็จทันเวลา จากนั้นเมื่อผ่านไป 45 นาที จะมีวัตถุดิบปริศนา (Culinary Curve Ball) ซึ่งเชฟทั้งสองฝ่ายจะต้องนำวัตถุดิบปริศนามาใช้ทำอาหารเป็นวัตถุดิบหลักในเมนูสุดท้ายจาก 5 เมนู (มีเพียงเทปวันที่ 11 และ 18 พฤศจิกายน พ.ศ. 2560 ที่ใช้กติกาจากรูปแบบรายการแบบที่ 4 คือเชฟทั้งสองฝ่ายจะต้องนำวัตถุดิบปริศนานำมาประกอบการรังสรรค์อย่างน้อย 1 เมนูจาก 5 เมนู)
รูปแบบที่ 1 Blind Tasting
ในรูปแบบ Blind Tasting คณะกรรมการจะไม่ทราบมาก่อนว่าเมนูอาหารแต่ละจานที่จะได้รับประทานนั้นเป็นของเชฟท่านใด เพื่อป้องกันปัญหาการล็อกผล โดยกรรมการทั้งสี่จะเก็บตัวในระหว่างที่เชฟทั้งสองทำการรังสรรค์เมนู และเมื่อเข้าสู่ช่วงการตัดสิน เชฟทั้งสองจะถูกนำไปเก็บตัวและดูการตัดสินผ่านทางจอมอนิเตอร์ และอาหารของเชฟทั้งสองจะถูกเสิร์ฟให้แก่คณะกรรมการทำการตัดสิน โดยคณะกรรมการจะทำการตัดสินหน้าเวทีของ Kitchen Stadium (ในวันที่ 11 พฤศจิกายน พ.ศ. 2560 – 28 พฤศจิกายน พ.ศ. 2563) ต่อมาเปลี่ยนเป็นห้อง Bidding Battle ของ ศึกค้นหาเชฟกระทะเหล็ก (28 กุมภาพันธ์ พ.ศ. 2564 - 14 พฤษภาคม พ.ศ. 2565) โดยจะใช้อักษรย่อว่าเป็นเชฟ A หรือ B ในการแทนตัวเชฟผู้ท้าชิงและเชฟกระทะเหล็ก เริ่มใช้ในวันที่ 11 พฤศจิกายน พ.ศ. 2560 – 28 พฤศจิกายน พ.ศ. 2563 และ 27 กุมภาพันธ์ พ.ศ. 2564 - 14 พฤษภาคม พ.ศ. 2565 นอกจากนี้ตั้งแต่วันที่ 6 พฤศจิกายน พ.ศ. 2564 - 14 พฤษภาคม พ.ศ. 2565 จะสลับจานเสิร์ฟในแต่ละเมนู ทำให้กรรมการคาดเดาแนวทางการทำอาหารของเชฟได้ยากขึ้น